بروکلین-سنتر شهرینده (مینیاپولیس ایالتی) قارادریلی وطنداش دانته رایتین گوله‌لنه‌رک اؤلدورولمه‌سینه اعتراضلار بیر هفته‌دیر داوام ائدیر.
یوزلرله اینسان بروکلین پولیس مرکزینین قارشی‌سیندا، طلبه‌لر ایسه مینه سوتا بیلیم یوردوندا بیر آرایا گله‌رک، اؤلکه‌دکی عیرقچی پولیس زوراکی‌لیغینا و پولیسین نوماییشچی‌لره قارشی زوراکی‌لیغینا اعتراض ائدیب.
پرتلند-ده نوماییشچی‌لر امریکا-دا پولیس طرفیندن اؤلدورولن افریقا اصیل‌لی قارادریلی شخص‌لرین آدلارینی یوکسک سسله اوخویوب، رایت اوچون عدالت طلب ائدیب‌لر.
دنور-ده ایسه اعتیراضچیلار پولیس زوراکی‌لیغینا "قارادریلی‌لرین حیاتی واجیب‌دیر" شعارلاری یازیلمیش پلاکات‌لارلا اعتراض ائدیب‌لر.
قوزیی کارولینا ایالتی‌نین شارلوت شهرینده "قارادریلی‌لرین حیاتی دگرلی‌دیر" قروپونون عضو‌لری پولیس زوراکی‌لیغینا قارشی آکسیا کئچیریب‌لر.
" First Ward " پارکینا توپ‌لاشان نوماییشچی‌لر شهرین مرکزینه دوغرو ایره‌لیله‌ییب‌لر.
دانته رایتی اؤلدورن پولیس ظابطی کیم پاتر  ایکینجی درجه‌لی جینایتده اتهام اولونور. الکتروشوک سلاحی عوضینه سهون اودلو سلاحدان آتش آچدیغی ادعا ائدیلن پوتتره 10 ایل حبس جزاسی وئریلمه‌سی طلب ائدیلیر.
